pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“บิ๊กอู๋”เยี่ยมสถาบัน SLV Mannhiem พัฒนาบุคลากรงานเชื่อมรองรับอุตสาหกรรม 4.0
วันเสาร์ที่ 2 กุมภาพันธ์ 2562
“บิ๊กอู๋”เยี่ยมสถาบัน SLV Mannhiem พัฒนาบุคลากรงานเชื่อมรองรับอุตสาหกรรม 4.0
รมว.แรงงาน และคณะเยี่ยมชม สถาบัน SLV Mannhiem พัฒนาบุคลากรงานเชื่อมรองรับอุตสาหกรรม 4.0 พัฒนาแรงงาน 10 อุตสาหกรรมเป้าหมายพื้นที่เศรษฐกิจพิเศษ
เมื่อวันที่ 1 กุมภาพันธ์ 2562 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน พร้อมด้วย นายจรินทร์ จักกะพาก ปลัดกระทรวงแรงงาน นางเพชรรัตน์ สินอวย อธิบดีกรมการจัดหางาน นายสุทธิ สุโกศล อธิบดีกรมพัฒนาฝีมือแรงงาน และคณะ เยี่ยมชมและประชุมหารือระหว่างกระทรวงแรงงานกับสถาบันการเชื่อม SLV Mannhiem สหพันธ์สาธารณรัฐเยอรมนี ณ สถาบันการเชื่อม SLV Mannhiem สหพันธ์สาธารณรัฐเยอรมนี โอกาสนี้ รมว.แรงงาน และคณะได้ศึกษาดูงานและหารือประเด็นสําคัญกับ Mr.Michael Schubert,Education Manager,SLV Mannhiem เกี่ยวกับความก้าวหน้าของงานเชื่อมรองรับอุตสาหกรรม 4.0 ระบบการรับรองความรู้ความสามารถด้านงานเชื่อมของเยอรมัน การจัดรูปแบบการฝึกและการทดสอบของเยอรมัน ความร่วมมือกับกรมพัฒนาฝีมือแรงงานเกี่ยวกับการทบทวนการฝึก การฝึกครูฝึกตามมาตรฐานเยอรมัน และศึกษาดูงานรูปแบบการจัดผังโรงฝึกงาน เป็นต้น
พล.ต.อ.อดุลย์ฯ กล่าวว่า ตั้งแต่ปี 2538 เป็นต้นมา กระทรวงแรงงาน โดยกรมพัฒนาฝีมือแรงงาน ได้มีความร่วมมือระหว่างประเทศกับสถาบันการเชื่อม SLV Mannhiem สหพันธ์สาธารณรัฐเยอรมนี ในการพัฒนาบุคลากรด้านงานเชื่อมจํานวน 80 คน โดยฝึกอบรบที่เยอรมนี 24 คน และฝึกอบรมที่ไทย 56 คน โดยเฉพาะหลักสูตรพัฒนาครูฝึกซึ่งมีความสําคัญในการพัฒนาแรงงานด้านงานเชื่อมที่จะเข้าสู่ตลาดแรงงานปีละกว่า 3,000 คน ทั้งในประเทศและต่างประเทศ ซึ่งการเข้าศึกษาดูงานในครั้งนี้เป็นการศึกษาความก้าวหน้าด้านเทคโนโลยีงานเชื่อมซึ่งสหพันธ์สาธารณรัฐเยอรมนีเป็นประเทศต้นแบบของอุตสาหกรรม 4.0 ที่นําเอาระบบอัตโนมัติมาใช้กับอุตสาหกรรม ซึ่งจะเป็นผลดีกับกระทรวงแรงงานที่จะได้เตรียมความพร้อมและติดตามความก้าวหน้า ด้านเทคโนโลยีงานเชื่อมที่สามารถนํามาประยุกต์ในการพัฒนาฝีมือแรงงานของประเทศไทยได้ อีกทั้งยังเป็นการแลกเปลี่ยนบุคลากรในการพัฒนาศักยภาพครูฝึกของกรมพัฒนาฝีมือแรงงาน และส่งเสริมเครือข่ายในการดําเนินงานต่อไป
สําหรับสถาบันการเชื่อม SLV Mannhiem ปัจจุบันมีพนักงานประมาณ 50 คน และมีหลักสูตรการสอนให้ครูผู้สอนจํานวนมาก ทั้งจากระบบอุตสาหกรรมและมหาวิทยาลัย มีวัสดุอุปกรณ์อย่างครอบคลุมในเกือบทุกสาขาของเทคโนโลยีการเชื่อม ซึ่งกระทรวงแรงงานจะได้นําประสบการณ์มาพัฒนาศักยภาพแรงงานโดยเฉพาะงานเชื่อมของศูนย์ฝึกอบรมงานเชื่อมมาตรฐานสากล ซึ่งตั้งอยู่ภายในสถาบันพัฒนาฝีมือแรงงาน 1 สมุทรปราการในการฝึกอบรม ทดสอบด้านงานเชื่อมที่ได้ผ่านการรับรองหน่วยงานให้เป็นศูนย์ฝึกอบรมที่ได้อนุญาตจากสถาบันการเชื่อมสากล สอดคล้องกับกรอบยุทธศาสตร์การพัฒนาทรัพยากรมนุษย์ของประเทศระยะ 20 ปี พร้อมรองรับการพัฒนาแรงงานใน 10 อุตสาหกรรมเป้าหมายทั้งในพื้นที่อีอีซีและเศรษฐกิจพิเศษ
รัฐบาลไทย-ข่าวทำเนียบรัฐบาล-​นายกรัฐมนตรีขอบคุณเอกอัครราชทูตแคนาดาที่มีบทบาทสำคัญในการพัฒนาความสัมพันธ์ไทย-แคนาดา
วันอังคารที่ 29 ตุลาคม 2562
​นายกรัฐมนตรีขอบคุณเอกอัครราชทูตแคนาดาที่มีบทบาทสําคัญในการพัฒนาความสัมพันธ์ไทย-แคนาดา
​นายกรัฐมนตรีขอบคุณเอกอัครราชทูตแคนาดาที่มีบทบาทสําคัญในการพัฒนาความสัมพันธ์ไทย-แคนาดา
วันนี้ (วันที่ 29 ตุลาคม 2562) เวลา 15.00 น. ณ ห้องสีงาช้าง ตึกไทยคู่ฟ้า ทําเนียบรัฐบาล นางโดนิกา พอตตี (H.E. Ms. Donica Pottie) เอกอัครราชทูตแคนาดาประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่ออําลาในโอกาสพ้นจากหน้าที่ สรุปสาระสําคัญการหารือดังนี้
นายกรัฐมนตรีชื่นชมและขอบคุณที่เอกอัครราชทูตแคนาดาประจําประเทศไทยปฏิบัติหน้าที่อย่างทุ่มเท ส่งผลให้ไทย-แคนาดามีความสัมพันธ์ที่มีพลวัตอย่างต่อเนื่อง โดยยินดีที่ความสัมพันธ์ทั้งสองประเทศดําเนินมาเกือบ 6 ทศวรรษ มีความร่วมมืออย่างครอบคลุมในหลายมิติ โดยเฉพาะอย่างยิ่ง การลงทุนของภาคเอกชนแคนาดาในไทย และขอให้เอกอัครราชทูตฯ ประสบความสําเร็จในการไปดํารงตําแหน่งใหม่ ในโอกาสนี้ นายกรัฐมนตรีแสดงความยินดีที่การจัดการเลือกตั้งทั่วไปของแคนาดาที่ผ่านพ้นไปด้วยดี และหวังว่ารัฐบาลใหม่จะเข้ารับหน้าที่ในเร็ววันนี้ ซึ่งไทยยินดีที่จะให้ความร่วมมือกับรัฐบาลใหม่ของแคนาดาเพื่อส่งเสริมความสัมพันธ์ และความร่วมมือทวิภาคี และความร่วมมือระดับภูมิภาคให้แน่นแฟ้น เพื่อประโยชน์ร่วมกัน
เอกอัครราชทูตฯ ขอบคุณนายกรัฐมนตรี และรัฐบาลไทย ที่ให้ความร่วมมือตลอดระยะเวลาการทํางานที่ผ่านมา ยินดีที่ความสัมพันธ์ไทย-แคนาดาเป็นไปด้วยดี มีความร่วมมือเพิ่มขึ้นอย่างต่อเนื่อง โดยหวังว่าจะมีการขยายความร่วมมือเพิ่มขึ้น ในประเด็นต่างๆ อาทิ การค้า การลงทุน เทคโนโลยี และนวัตกรรมซึ่งแคนาดามีความเชี่ยวชาญ โดยเชื่อมั่นว่าผู้ที่จะมาดํารงตําแหน่งแทนตนจะได้รับประสบการณ์ที่ดีในการดํารงตําแหน่งในประเทศไทย
ทั้งสองฝ่ายเห็นว่ามีโอกาสในการเพิ่มพูนความร่วมมือด้านการค้าการลงทุนระหว่างกันอีกมาก โดยนายกรัฐมนตรีเชิญชวนให้บริษัทเอกชนแคนาดาเข้ามาลงทุนในไทยเพิ่มขึ้น โดยเฉพาะอย่างยิ่ง การลงทุนในพื้นที่เขตพัฒนาพิเศษภาคตะวันออก
ทั้งนี้ ในโอกาสที่ไทยเป็นประธานอาเซียน นายกรัฐมนตรีขอบคุณที่ทราบว่าแคนาดาสนใจเข้ามามีบทบาทในภูมิภาคเพิ่มมากขึ้น ซึ่งไทยพร้อมสนับสนุน นอกจากนี้ ไทยยินดี และพร้อมร่วมมือกับแคนาดาเพิ่มขึ้นเพื่อการพัฒนาอนุภูมิภาคลุ่มน้ําโขง ตลอดจนร่วมมือเพื่อรับมือกับประเด็นท้าทายในกรอบพหุภาคีต่าง ๆ ที่เป็นผลประโยชน์ร่วมกัน
รัฐบาลไทย-ข่าวทำเนียบรัฐบาล-รองปลัด ก.อุตฯ เปิดการสัมมนา Fashion development to Shifting the Local's well-being in ASEAN โครงการพัฒนาสิ่งทอและเครื่องแต่งกายมุสลิมในจังหวัดชายแดนใต้เพื่อตอบสนองความต้องการของตลาดอาเซียน ระยะที่ 2 จ
วันพฤหัสบดีที่ 16 สิงหาคม 2561
รองปลัด ก.อุตฯ เปิดการสัมมนา Fashion development to Shifting the Local's well-being in ASEAN โครงการพัฒนาสิ่งทอและเครื่องแต่งกายมุสลิมในจังหวัดชายแดนใต้เพื่อตอบสนองความต้องการของตลาดอาเซียน ระยะที่ 2 จ
รองปลัด ก.อุตฯ เปิดการสัมมนา Fashion development to Shifting the Local's well-being in ASEAN โครงการพัฒนาสิ่งทอและเครื่องแต่งกายมุสลิมในจังหวัดชายแดนใต้เพื่อตอบสนองความต้องการของตลาดอาเซียน ระยะที่ 2 จ.สงขลา
วันนี้ (16 สิงหาคม 2561) นายทองชัย ชวลิตพิเชฐ รองปลัดกระทรวงอุตสาหกรรม เป็นประธานเปิดการสัมมนา Fashion development to Shifting the Local's well-being in ASEAN โครงการพัฒนาสิ่งทอและเครื่องแต่งกายมุสลิมในจังหวัดชายแดนใต้เพื่อตอบสนองความต้องการของตลาดอาเซียน ระยะที่ 2 โดยมีนางสาวทัศนียา ลัธธนันท์ ผู้อํานวยการกองกลาง สํานักงานปลัดกระทรวงอุตสาหกรรม นายธีระ แก้วพิมล อุตสาหกรรมจังหวัดสงขลา นายธรรมนูญ เกตุแก้ว อุตสาหกรรมจังหวัดยะลา ผู้แทนจากอุตสาหกรรมจังหวัดสตูล นราธิวาส และ นายชาญชัย สิริเกษมเลิศ ผู้อํานวยการสถาบันพัฒนาอุตสาหกรรมสิ่งทอ ร่วมเปิดงาน ทั้งนี้ภายในงานมีการเสวนา "จากแนวคิดสู่ผลิตภัณฑ์" และ "Fashion development to Shifting the Local' well -being In ASEAN" ณ โรงแรมคริสตัลหาดใหญ่ จังหวัดสงขลา
รัฐบาลไทย-ข่าวทำเนียบรัฐบาล-นรม.และ รมว.กห. กำชับ กอ.รมน.ภาค 4 ร่วมกันดูแลป้องกันคนไทยกลับจากมาเลเซียและพี่น้อง 3 จชต.ให้ปลอดภัยจากเชื้อ COVID - 19
วันอาทิตย์ที่ 26 เมษายน 2563
นรม.และ รมว.กห. กําชับ กอ.รมน.ภาค 4 ร่วมกันดูแลป้องกันคนไทยกลับจากมาเลเซียและพี่น้อง 3 จชต.ให้ปลอดภัยจากเชื้อ COVID - 19
เมื่อ 25 เม.ย. 63
พล.อ.ชัยชาญ ช้างมงคล รมช.กห. และ พล.อ.ณัฐ อินทรเจริญ ปล.กห. ได้ประชุมร่วมกับ นขต.กห.และเหล่าทัพ เพื่อติดตามการบริหารจัดการมาตรการกักตัวควบคุมโรคของรัฐ ( State Quarantine ) ณ ศาลาว่าการกลาโหม
เมื่อ 25 เม.ย. 63
พล.อ.ชัยชาญ ช้างมงคล รมช.กห. และ พล.อ.ณัฐ อินทรเจริญ ปล.กห. ได้ประชุมร่วมกับ นขต.กห.และเหล่าทัพ เพื่อติดตามการบริหารจัดการมาตรการกักตัวควบคุมโรคของรัฐ ( State Quarantine ) ณ ศาลาว่าการกลาโหม
สรุปภาพรวม ณ 19 เม.ย.63 สถานภาพคนไทยที่เดินทางกลับจากต่างประเทศผ่านท่าอากาศยานนานาชาติ เข้าสู่กระบวนการคัดกรองและยังคงพักอยู่ในสถานที่ควบคุมโรคแห่งรัฐที่กําหนด จํานวน. 1,848 ราย และยังคงอยู่ในการดูแลเฝ้าระวังกักตัวเองที่บ้านพัก 174,846 ราย โดยสาธารณสุขในพื้นที่ ทั้งนี้ ตั้งแต่ 18 - 24 เม.ย.63 มีคนไทยเดินทางผ่านแดนกลับจากมาเลเซีย รวม 2,681 ราย เดินทางโดยถูกกฎหมาย 1,761 ราย และลักลอบเข้าเมืองผิดกฎหมาย 920 ราย โดยทั้งหมดต้องเข้าตรวจคัดกรองในทุกด่านชายแดนและส่งต่อกลับภูมิลําเนาเข้ากักตัวควบคุมโรคในสถานที่ที่แต่ละจังหวัดกําหนด ภายใต้การดูแลของสาธารณสุขและหลายหน่วยงานในพื้นที่
นอกจากนั้น ทุกเหล่าทัพได้ร่วมกับตํารวจ จัดกําลังคัดกรองการผ่านเข้าออกตามแนวชายแดน จัดตั้งจุดตรวจ จุดควบคุมและสายตรวจ เพื่อดูแลความปลอดภัยทุกพื้นที่ทั่วประเทศในภาพรวม รวมทั้งให้การช่วยเหลือประชาชนในพื้นที่ต่างๆ ทําสะอาดล้างสิ่งปนเปื้อนในพื้นที่สาธารณะ จัดทําหน้ากากผ้าแจกจ่ายให้ประชาชน สนับสนุนนําผลิตพันธ์การเกษตรออกจําหน่ายในราคาพิเศษแก่ประชาชน และจัดรถครัวสนามเคลื่อนที่กว่า 160 คัน กระจายประกอบอาหารแจกจ่ายตามชุมชนต่างๆ พร้อมทั้งยังคงความต่อเนื่องในการหมุนเวียนกําลังพลเข้าร่วมบริจาคโลหิตกับสภากาชาดไทย ในสภาวะการณ์โลหิตขาดแคลนแล้ว จํานวนรวมกว่า 1.5 ล้านมิลลิลิตร ทั้งนี้ กรมแพทย์ทหารบกได้สนับสนุนส่งมอบห้องผู้ป่วยความดันลบที่จัดทําขึ้น จํานวน 44 ห้อง ให้ สธ.กระจายติดตั้งใน รพ.ประจําจังหวัด ปัตตานี 17 ห้อง ยะลา 17 ห้องและ นราธิวาส 10 ห้อง เรียบร้อยแล้ว
พล.อ.ชัยชาญ’ กล่าวว่า พล.อ.ประยุทธ์ จันทร์โอชา นรม.และรมว.กห. ได้ย้ําขอให้ กอ.รมน.ภาค 4 ( สน. ) ร่วมกันดูแลสร้างความเข้าใจและขอความร่วมมือคนไทยที่ทยอยเดินทางกลับจากมาเลเซียผ่านจุดผ่านแดนเข้ามาตรการควบคุมโรคในภูมิลําเนาของตนที่แต่ละจังหวัดกําหนด รวมทั้งดูแลผู้ลักลอบเข้าเมืองผิดกฎหมายด้วยหลักมนุษยธรรมและต้องเป็นไปตามมาตรการควบคุมโรคแห่งรัฐ พร้อมทั้งขอให้ทํางานร่วมกับ คณะกรรมการอิสลามประจําจังหวัด องค์กรปกครองท้องถิ่น กํานันและผู้ใหญ่บ้านและเจ้าหน้าที่สาธารณสุขในพื้นที่ สนับสนุนการดูแลพี่น้องชาวไทยมุสลิมในการปฏิบัติตน เพื่อป้องกันตนเองให้ปลอดภัยจากสถานการณ์การแพร่ระบาดของโรคติดเชื้อ COVID -19
หลังจบประชุม พล.อ.ชัยชาญ’ ได้เดินทางไปตรวจเยี่ยมความพร้อมของสถานที่และการดําเนินการในพื้นที่ควบคุมโรคแห่งรัฐ ณ H2do Residence ซึ่งเป็นที่พักของพระสงฆ์ที่เดินทางกลับจากอินเดีย และ รร.Cinnamon ซึ่งเป็นที่พักของคนไทยที่เดินทางกลับจากตุรกีและมาเลเซีย รวมทั้ง รร.Palazzo
รัฐบาลไทย-ข่าวทำเนียบรัฐบาล-กระทรวงคมนาคมเผยยอดผู้โดยสารรถไฟฟ้า MRT สายสีม่วง เพิ่มขึ้นหลังเปิดการเดินรถเชื่อมต่อสถานีเตาปูนและสถานีบางซื่อมากกว่า 48,000 คนต่อวัน
วันอังคารที่ 12 กันยายน 2560
กระทรวงคมนาคมเผยยอดผู้โดยสารรถไฟฟ้า MRT สายสีม่วง เพิ่มขึ้นหลังเปิดการเดินรถเชื่อมต่อสถานีเตาปูนและสถานีบางซื่อมากกว่า 48,000 คนต่อวัน
รัฐบาล โดยกระทรวงคมนาคม ได้เปิดให้บริการเดินรถไฟฟ้าสายสีน้ําเงิน ส่วนต่อขยาย สถานีบางซื่อ เชื่อมต่อรถไฟฟ้าสายสีม่วง สถานีเตาปูน เพื่ออํานวยความสะดวกและรวดเร็วในการเดินทางแก่ประชาชน
ตั้งแต่วันที่ 11 สิงหาคม 2560 เป็นต้นมา ปัจจุบันมีปริมาณผู้ใช้บริการรถไฟฟ้า MRT สายสีม่วงเพิ่มขึ้นกว่า 48,000 คนต่อวัน
นายจิรุตม์ วิศาลจิตร ผู้ตรวจราชการกระทรวงคมนาคม และโฆษกกระทรวงฯ กล่าวว่าการรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ได้ดําเนินโครงการรถไฟฟ้าสายสีน้ําเงิน ส่วนต่อขยาย ช่วงเตาปูน - บางซื่อ จํานวน 1 สถานี ระยะทาง 1.2 กิโลเมตร เพื่อเชื่อมต่อระหว่างสถานีเตาปูนของรถไฟฟ้ามหานคร สายฉลองรัชธรรม (สายสีม่วง) และสถานีบางซื่อของรถไฟฟ้า สายเฉลิมรัชมงคล (สายสีน้ําเงิน) ซึ่งผู้โดยสารสามารถเดินทางได้อย่างต่อเนื่องระหว่างรถไฟฟ้าสายสีม่วงและสายสีน้ําเงิน โดยเปลี่ยนขบวนรถที่สถานีเตาปูน ภายหลังการเปิดเดินรถไฟฟ้าช่วงเชื่อมต่อระหว่างสถานีเตาปูนและสถานีบางซื่อ ส่งผลให้จํานวนผู้โดยสารของรถไฟฟ้า MRT สายสีม่วง มีแนวโน้มเพิ่มขึ้นอย่างต่อเนื่อง โดยตั้งแต่วันที่ 11 - 31 สิงหาคม 2560 ปรากฏว่า จํานวนผู้โดยสารวันธรรมดาหลังการเชื่อมต่อ เพิ่มขึ้นสูงถึง 47.18% จากเฉลี่ย 33,130 คนต่อวัน เป็น 48,760 คนต่อวัน และจากข้อมูลล่าสุด ณ วันที่ 6 กันยายน 2560 ปรากฏว่า มีจํานวนผู้โดยสารถึง 59,431 คนต่อวัน สูงสุดนับตั้งแต่รถไฟฟ้า MRT สายสีม่วง เริ่มเปิดให้บริการเมื่อวันที่ 6 สิงหาคม 2559 เป็นต้นมา
นอกจากนั้น รฟม. ได้ขยายระยะเวลาโปรโมชั่นค่าโดยสารของรถไฟฟ้า MRT สายสีม่วง ในราคา 14-29 บาท สําหรับวันธรรมดา (เฉพาะผู้ถือบัตร MRT และ MRT Plus) และ 15 บาทตลอดสายในวันหยุด ออกไปจนถึงสิ้นปี 2560 และมีโปรโมชั่นลดอัตราค่าจอดรถ 50 % จากอัตราค่าจอดรถปกติ โดยคิดค่าบริการ 2 ชั่วโมง 5 บาท สําหรับผู้ใช้บริการรถไฟฟ้า MRT สายสีม่วง และชั่วโมงละ 10 บาท สําหรับผู้ไม่ใช้บริการรถไฟฟ้า และเดือนละ 500 บาท สําหรับผู้ใช้บริการจอดรถรายเดือน เพื่อส่งเสริมให้ประชาชนเปลี่ยนพฤติกรรมมาเดินทางด้วยรถไฟฟ้ามากขึ้น ทั้งนี้ อาคารจอดรถของรถไฟฟ้า MRT สายสีม่วง มีให้บริการ 4 แห่ง ได้แก่ สถานีคลองบางไผ่ สถานีสามแยกบางใหญ่ สถานีบางรักน้อยท่าอิฐ และสถานีแยกนนทบุรี 1 ตั้งแต่เวลา 05.00 - 01.00 น.
นายจิรุตม์ วิศาลจิตร กล่าวเพิ่มเติมว่า รฟม. ได้สั่งการให้ บริษัท ทางด่วนและรถไฟฟ้ากรุงเทพ จํากัด (มหาชน) (BEM) จัดทํามาตรการรองรับการเพิ่มขึ้นของจํานวนผู้โดยสารที่เข้ามาในระบบรถไฟฟ้า MRT สายสีน้ําเงิน โดยเฉพาะในชั่วโมงเร่งด่วน อาทิ การปรับตารางการเดินรถและบริหารจัดการเดินรถให้เหมาะสมกับความหนาแน่นของผู้โดยสาร การจัดขบวนรถให้บริการสูงสุด 19 ขบวน ปรับเปลี่ยนตารางการซ่อมบํารุงรถไฟฟ้า โดยจะไม่ซ่อมบํารุงในช่วงเวลาเร่งด่วน เพื่อให้มีรถไฟฟ้าบริการได้ครบทุกขบวน และจะนํารถไฟฟ้าซ่อมบํารุงนอกเวลาเร่งด่วนแทน เป็นต้น ทั้งนี้ BEM ได้จัดซื้อรถไฟฟ้าเพิ่มแล้ว จํานวน 35 ขบวน ซึ่งอยู่ระหว่างกระบวนการผลิต โดยรถไฟฟ้าขบวนใหม่จะสามารถให้บริการได้ในปี 2562
รัฐบาลไทย-ข่าวทำเนียบรัฐบาล-พลเอก ประวิตรฯ กำชับ กกท. ปรับแผนดำเนินงานให้เหมาะสมกับสถานการณ์ ย้ำบุคลากรต้องปฏิบัติตามมาตรการ New Normal ป้องกันการแพร่ระบาดของโควิด-19 อย่างเคร่งครัด
วันจันทร์ที่ 25 พฤษภาคม 2563
พลเอก ประวิตรฯ กําชับ กกท. ปรับแผนดําเนินงานให้เหมาะสมกับสถานการณ์ ย้ําบุคลากรต้องปฏิบัติตามมาตรการ New Normal ป้องกันการแพร่ระบาดของโควิด-19 อย่างเคร่งครัด
พลเอก ประวิตรฯ กําชับ กกท. ปรับแผนดําเนินงานให้เหมาะสมกับสถานการณ์ ย้ําบุคลากรต้องปฏิบัติตามมาตรการ New Normal ป้องกันการแพร่ระบาดของโควิด-19 อย่างเคร่งครัด
วันนี้ (25 พฤษภาคม 63) เวลา 14.00 น. ณ ห้องประชุม 109 ชั้น 1 สํานักงานปลัดสํานักนายกรัฐมนตรีทําเนียบรัฐบาล พลเอกประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการการกีฬาแห่งประเทศไทย ครั้งที่ 6/2563 ร่วมกับหน่วยงานที่เกี่ยวข้อง สรุป ดังนี้
ที่ประชุมได้รับทราบรายงานความก้าวหน้าโครงการก่อสร้างสนามกีฬา 7 จังหวัด ตามบันทึกข้อตกลงความร่วมมือการกีฬาแห่งประเทศไทยกับกรมทางหลวง การบริหารความเสี่ยงและควบคุมภายใน ประจําปีงบประมาณ พ.ศ. 2563 และผลการดําเนินงานของคณะกรรมการตรวจสอบ กกท. ไตรมาสที่ 2 ประจําปีงบประมาณ พ.ศ. 2563 ในการกํากับดูแลงานตรวจสอบภายใน ติดตามการดําเนินงาน และติดตามผลการบริหารความเสี่ยงและการควบคุมภายใน
นอกจากนี้ ที่ประชุมยังได้เห็นชอบโครงการส่งเสริมพัฒนากีฬาให้เยาวชน ประชาชน บุคลากรทางการกีฬาในส่วนภูมิภาคสู่ความเป็นเลิศ (โครงการนําร่อง) ประจําปีงบประมาณ พ.ศ. 2563 โดยได้มอบหมายให้การกีฬาแห่งประเทศไทยร่วมกับสมาคมกีฬาแห่งประเทศไทยที่เกี่ยวข้อง ไปดําเนินการจัดทําระเบียบการแข่งขันกีฬา พร้อมทั้งเห็นชอบให้ขอใช้เงินกองทุนพัฒนาการกีฬาแห่งชาติ ประจําปีงบประมาณ พ.ศ. 2563 ประกอบด้วย 1. งบประมาณในการจัดการแข่งขันระดับอําเภอ และปรับงบประมาณสมทบเพิ่มเติมเพื่อให้โครงการฯ มีประสิทธิภาพ 2. การเตรียมนักกีฬาในการเก็บตัวฝึกซ้อม โดยการนําวิทยาศาสตร์การกีฬามาพัฒนาเสริมสร้างสมรรถภาพทางกาย ทดสอบสมรรถภาพทางกายของนักกีฬาระดับอําเภอ ก่อนการแข่งขันในระดับภาค ซึ่งโครงการฯ ดังกล่าว ได้กําหนดชนิดกีฬาที่จะพัฒนาสู่ความเป็นเลิศในการแข่งขันกีฬาระดับชาติเพื่อขยายฐานและสร้างนักกีฬาหน้าใหม่ในส่วนภูมิภาคตั้งแต่ระดับอําเภอไปสู่ระดับชาติและนานชาติ อีกทั้งยังจัดทําแผนสํารองการจัดการแข่งขันหลังจากสถานการณ์การระบาดของโรคติดเชื้อไวรัสโคโรนา 2019 (COVID-19) กลับเข้าสู่ภาวะปกติ โดยให้เป็นไปตามมาตรการกิจการผ่อนปรนของกระทรวงสาธารณสุข
โอกาสนี้ ประธานได้กล่าวถึงสถานการณ์การแพร่ระบาดของเชื้อไวรัสโคโรนา 2019 (COVID-19) ที่ส่งผลกระทบต่อการดําเนินการต่างๆ ของการกีฬาแห่งประเทศไทย ดังนั้น จึงขอให้การกีฬาแห่งประเทศไทยและคณะกรรมการ พิจารณาให้คําแนะนําในการปรับแผนการดําเนินงาน และปรับปรุงตัวชี้วัดตามระบบประเมินผลให้เหมาะสมกับสถานการณ์ฯ เพื่อให้ผลการดําเนินการเป็นไปตามเป้าหมายที่กําหนด พร้อมย้ําการป้องกันการแพร่ระบาดของโควิด-19 ในขณะที่รัฐบาลได้มีการผ่อนปรนเพื่อลดผลกระทบด้านเศรษฐกิจและสังคม เพื่อให้ประชาชนสามารถดําเนินชีวิตได้ตามปกติมากขึ้น โดยกําชับให้ปฏิบัติตามแนวทางมาตรการปรับเปลี่ยนพฤติกรรมการใช้ชีวิตวิถีใหม่ (New Normal) เพื่อป้องกันการแพร่ระบาดของโควิด-19 อย่างเคร่งครัด
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ไทยและนิวซีแลนด์พร้อมกระชับความร่วมมือให้แน่นแฟ้นและเป็นรูปธรรมในทุกด้าน
วันพุธที่ 11 กันยายน 2562
ไทยและนิวซีแลนด์พร้อมกระชับความร่วมมือให้แน่นแฟ้นและเป็นรูปธรรมในทุกด้าน
ไทยและนิวซีแลนด์พร้อมกระชับความร่วมมือให้แน่นแฟ้นและเป็นรูปธรรมในทุกด้าน
วันนี้ (11 กันยายน 2562) เวลา 08.30 น. ณ ห้องรับรองรองนายกรัฐมนตรี ตึกบัญชาการ 1 ทําเนียบรัฐบาล นายเดเมียน โอ คอนเนอร์ (Honourable Damien O’Connor) รัฐมนตรีด้านการเกษตร ความหลากหลายทางชีวภาพ ความปลอดภัยทางอาหาร และชุมชนชนบท และรัฐมนตรีช่วยว่าการด้านการส่งเสริมการค้าและการส่งออกนิวซีแลนด์ เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี ในโอกาสเยือนประเทศไทยเพื่อเข้าร่วมการประชุมระดับรัฐมนตรีของความตกลงหุ้นส่วนทางเศรษฐกิจระดับภูมิภาค (RCEP) และการประชุมรัฐมนตรีเศรษฐกิจอาเซียน ครั้งที่ 51 สรุปสาระสําคัญ ดังนี้
รองนายกรัฐมนตรีกล่าวต้อนรับรัฐมนตรีด้านการเกษตรฯ ในการเยือนไทยครั้งนี้ และยินดีที่ไทยกับนิวซีแลนด์มีความสัมพันธ์อันดีมาอย่างยาวนาน และมีความร่วมมือระหว่างกันในหลายสาขา โดยรัฐบาลมุ่งมั่นที่จะทํางานร่วมกับรัฐบาลนิวซีแลนด์อย่างใกล้ชิด เพื่อส่งเสริมความสัมพันธ์และเพิ่มพูนความร่วมมือระหว่างทั้งสองประเทศให้แน่นแฟ้นยิ่งขึ้นเพื่อประโยชน์ของทั้งสองฝ่าย ในโอกาสนี้ รองนายกรัฐมนตรียังได้กล่าวขอบคุณนิวซีแลนด์ที่ร่วมมือกับไทยเพื่อผลักดันการหารือ RCEP และมุ่งสู่การหาข้อสรุป เพื่อให้การเจรจาคืบหน้าตามที่มุ่งหวังไว้
รัฐมนตรีด้านการเกษตรฯ ขอบคุณรัฐบาลไทยที่สนับสนุนรัฐบาลนิวซีแลนด์มาโดยตลอด พร้อมย้ําถึงความมุ่งหวังของนิวซีแลนด์ที่พร้อมพัฒนาความร่วมมือกับไทยในทุกมิติอย่างสร้างสรรค์ต่อไป
โอกาสนี้ ทั้งสองฝ่ายเห็นพ้องที่จะกระชับความร่วมมือให้แน่นแฟ้นและเป็นรูปธรรมมากยิ่งขึ้น โดยเฉพาะด้านการเกษตร การศึกษา ด้านวิทยาศาสตร์ เทคโนโลยีและนวัตกรรม โดยรองนายกรัฐมนตรีกล่าวเชิญชวน และพร้อมสนับสนุนให้นิวซีแลนด์มาศึกษาโอกาสการค้าการลงทุนใน EEC ซึ่งเป็นโครงการใหญ่ที่รัฐบาลผลักดันเพื่อต่อยอดไปสู่การพัฒนาเศรษฐกิจอุตสาหกรรมแห่งอนาคตที่มีการสร้างมูลค่าเพิ่มด้วยนวัตกรรม
**************
รัฐบาลไทย-ข่าวทำเนียบรัฐบาล-​นายกรัฐมนตรีชื่นชมมหาวิทยาลัยไทยเตรียมเปิดหลักสูตรแพทยศาสตรบัณฑิต สำหรับปริญญาตรีทุกสาขา เพื่อยกระดับแพทย์วิชาชีพ
วันพุธที่ 13 พฤษภาคม 2563
​นายกรัฐมนตรีชื่นชมมหาวิทยาลัยไทยเตรียมเปิดหลักสูตรแพทยศาสตรบัณฑิต สําหรับปริญญาตรีทุกสาขา เพื่อยกระดับแพทย์วิชาชีพ
​นายกรัฐมนตรีชื่นชมมหาวิทยาลัยไทยเตรียมเปิดหลักสูตรแพทยศาสตรบัณฑิต สําหรับปริญญาตรีทุกสาขา เพื่อยกระดับแพทย์วิชาชีพ
วันนี้ (13 พ.ค. 63) ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรีเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมชื่นชมคณะแพทย์ศาสตร์ จุฬาลงกรณ์มหาวิทยาลัยที่เตรียมเปิดหลักสูตรแพทยศาสตรบัณฑิต (หลักสูตรนานาชาติ) แห่งแรกในประเทศไทย สานฝันผู้มีวุฒิการศึกษาระดับปริญญาตรีทุกสาขาให้สามารถศึกษาต่อเพื่อเป็นแพทย์วิชาชีพได้ ถือได้ว่า ยกระดับการแพทย์ไทยเพื่อรองรับวิกฤตโรคระบาดโควิด-19 และอื่นๆในอนาคต
นายกรัฐมนตรีกล่าวว่า มีโอกาสที่จะพัฒนาให้เป็น Medical Higher Education เพราะประเทศไทยได้รับการยอมรับสูงมากในเรื่องของการจัดการโรคระบาด ถ้าใช้โอกาสนี้ยกระดับการเรียนการสอนทางด้านแพทยศาสตร์ให้ไปสู่ระดับชั้นนําของโลก โดยเฉพาะระบาดวิทยาและโรคอุบัติใหม่ ทําการปรับหลักสูตรแพทยศาสตร์ให้เป็นอินเตอร์ รองรับนักศึกษาต่างชาติ รวมทั้งสร้างความร่วมมือกับมหาวิทยาลัยชั้นนําระดับโลกในการจัดทําหลักสูตรร่วมกัน นับเป็นมิติใหม่ของการศึกษาวิชาแพทยศาสตร์ที่ตอบโจทย์คนรุ่นใหม่ที่มีศักยภาพ มีความพร้อมในการพัฒนาตนเองเพื่อเป็นกําลังหลักของสังคมในระดับสากลต่อไป
.............
รัฐบาลไทย-ข่าวทำเนียบรัฐบาล-การปฏิบัติตนเพื่อรับมือ / ลดผลกระทบจากปัญหาภัยแล้ง
วันศุกร์ที่ 15 มีนาคม 2562
การปฏิบัติตนเพื่อรับมือ / ลดผลกระทบจากปัญหาภัยแล้ง
--
แล้งนี้...
ประชาชนควรทําอย่างไร?
►เตรียมสํารองน้ําไว้ใช้
►ปิดก๊อกน้ําให้สนิททุกครั้ง
►เตรียมภาชนะรองรับน้ําจากก๊อกหรือใส่ยางป้องกันน้ําไหลทิ้ง
►น้ําใช้แล้วอย่าทิ้งนําไปใช้ประโยชน์ต่อ
►ตรวจสอบและซ่อมแซมจุดที่น้ํารั่วซึม
ภาคอุตสาหกรรมควรทําอย่างไร?
►ตรวจสอบระบบน้ําให้พร้อมใช้งาน
►วางแผนการผลิตตามสถานการณ์น้ํา
►จัดหาแหล่งน้ําสํารอง
►เลือกใช้อุปกรณ์และเทคโนโลยีประหยัดน้ํา
►นําน้ําที่ใช้แล้วกลับมาใช้ใหม่
เกษตรกรควรทําอย่างไร?
►สร้างระบบกักเก็บน้ํา
►ปลูกพืชอายุสั้นใช้น้ําน้อย
►ติดตามสถานการณ์น้ําและวางแผนการเพาะปลูก
►งดทํานาปรัง
►ทําการเกษตรแบบใช้น้ําน้อย เช่น ระบบน้ําหยด
รัฐบาลไทย-ข่าวทำเนียบรัฐบาล-คณะกรรมการบริหาร (กบ.) ลงพื้นที่ติดตามสถานการณ์อ้อย น้ำตาลทราย และอุตสาหกรรมต่อเนื่อง ในพื้นที่จังหวัดสระแก้ว
วันศุกร์ที่ 1 มีนาคม 2562
คณะกรรมการบริหาร (กบ.) ลงพื้นที่ติดตามสถานการณ์อ้อย น้ําตาลทราย และอุตสาหกรรมต่อเนื่อง ในพื้นที่จังหวัดสระแก้ว
นายศิริรุจ จุลกะรัตน์ รองปลัดกระทรวงอุตสาหกรรม (ประธานคณะกรรมการบริหาร)  ลงพื้นที่ติดตามสถานการณ์อ้อย น้ําตาลทราย และอุตสาหกรรมต่อเนื่อง ในพื้นที่จังหวัดสระแก้ว
เมื่อวันที่ 25 กุมภาพันธ์ 2562 นายศิริรุจ จุลกะรัตน์ รองปลัดกระทรวงอุตสาหกรรม (ประธานคณะกรรมการบริหาร) พร้อมด้วยนายวิฤทธิ์ วิเศษสินธุ์ รองเลขาธิการคณะกรรมการอ้อยและน้ําตาลทราย (ผู้ทรงคุณวุฒิและเลขานุการคณะกรรมการบริหาร), นายสามารถ น้อยวัน ผู้อํานวยการกองยุทธศาสตร์และแผนงาน, นางสาวศยารัตน์ คงธนโชติเดชา ผู้อํานวยการศูนย์ส่งเสริมอุตสาหกรรมอ้อยและน้ําตาลทรายภาคที่ 3 และคณะเจ้าหน้าที่สํานักงานคณะกรรมการอ้อยและน้ําตาลทราย นําคณะกรรมการบริหาร (กบ.) ลงพื้นที่ติดตามสถานการณ์อ้อย น้ําตาลทราย และอุตสาหกรรมต่อเนื่อง ในพื้นที่จังหวัดสระแก้ว
โดยทางคณะได้เข้าเยี่ยมชมและประชุมรับฟังการบรรยาย เรื่อง การรับอ้อยสดเข้าสู่โรงงาน กระบวนการผลิตน้ําตาลทราย การส่งเสริมเกษตรกรชาวไร่อ้อยในการใช้เครื่องจักรกลเพื่อลดต้นทุน และหารือแลกเปลี่ยนความคิดเห็นร่วมกับคณะอนุกรรมการบริหารส่วนท้องถิ่นเขต 19 โดยมีนายอุดมเขต ราษฎร์นุ้ย รองผู้ว่าราชการจังหวัดสระแก้ว นายประกอบ คณูวัฒนา รองกรรมการผู้จัดการใหญ่และผู้อํานวยการโรงงานน้ําตาลและอ้อยตะวันออก ให้การต้อนรับและนําเยี่ยมชมโรงงาน ณ โรงงานน้ําตาลและอ้อยตะวันออก อําเภอวังสมบูรณ์ จังหวัดสระแก้ว
จากนั้นคณะได้เข้าประชุมรับฟังการบรรยาย เรื่อง การบริหารจัดการในไร่อ้อยจากเกษตรกรชาวไร่อ้อยที่ประสบความสําเร็จและสถานการณ์อ้อยในพื้นที่ โดยมีนายมนตรี คําพล นายกสมาคมเกษตรกรชายแดนบูรพา ให้การต้อนรับและนําเยี่ยมชมการตัดอ้อยสดโดยนําเครื่องจักรกลการเกษตรขนาดเล็กมาช่วยในการสางใบอ้อยซึ่งจะช่วยให้คนตัดได้สะดวกและสามารถตัดได้เร็วขึ้น ณ สมาคมเกษตรกรชายแดนบูรพา อําเภอคลองหาด จังหวัดสระแก้ว
รัฐบาลไทย-ข่าวทำเนียบรัฐบาล-ปลัดกอบชัยฯ ประชุมผู้บริหารระดับสูง อก. พร้อมเร่งบูรณาการขับเคลื่อนงานให้เกิดผลเป็นรูปธรรม&nbsp;
วันพฤหัสบดีที่ 2 กรกฎาคม 2563
ปลัดกอบชัยฯ ประชุมผู้บริหารระดับสูง อก. พร้อมเร่งบูรณาการขับเคลื่อนงานให้เกิดผลเป็นรูปธรรม
ปลัดกอบชัยฯ ประชุมผู้บริหารระดับสูง อก. พร้อมเร่งบูรณาการขับเคลื่อนงานให้เกิดผลเป็นรูปธรรม
วันนี้ (2 กรกฎาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม เพื่อแลกเปลี่ยนความคิดเห็น บูรณาการและเร่งขับเคลื่อนการดําเนินงานในด้านต่างๆ อาทิ การกํากับดูแลสถานประกอบการ การจัดทํายุทธศาสตร์การจัดกากอุตสาหกรรมและผังเมือง ทั้งนี้เพื่อให้การทํางานเกิดผลเป็นรูปธรรมสูงสุด ณ ห้องประชุม ชั้น 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-DES ชี้แจงการดำเนินการ กรณีสื่อหลายรายโพสต์ Live ถ่ายทอดสดในพิธีจุดเทียนถวายพระพรชัยมงคล เนื่องในโอกาสวันเฉลิมพระชนมพรรษา บนเฟซบุ๊ก ปรากฏข้อความไม่เหมาะสม
วันพฤหัสบดีที่ 30 กรกฎาคม 2563
DES ชี้แจงการดําเนินการ กรณีสื่อหลายรายโพสต์ Live ถ่ายทอดสดในพิธีจุดเทียนถวายพระพรชัยมงคล เนื่องในโอกาสวันเฉลิมพระชนมพรรษา บนเฟซบุ๊ก ปรากฏข้อความไม่เหมาะสม
DES ชี้แจงการดําเนินการ กรณีสื่อหลายรายโพสต์ Live ถ่ายทอดสดในพิธีจุดเทียนถวายพระพรชัยมงคล เนื่องในโอกาสวันเฉลิมพระชนมพรรษา บนเฟซบุ๊ก ปรากฏข้อความไม่เหมาะสม
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม กล่าวว่า จากกรณีที่มีการเผยแพร่ภาพจากหน้าเพจเฟซบุ๊กของสื่อหลายแห่งในการถ่ายทอดสดพิธีจุดเทียนถวายพระพรชัยมงคล เนื่องในโอกาสวันเฉลิมพระชนมพรรษา และมีข้อความที่ไม่เหมาะสมแสดงขึ้นมานั้น โดยเป็นคําแปลจากข้อความต้นฉบับภาษาอังกฤษเป็นภาษาไทยที่มีความหมายไม่ถูกต้อง
กระทรวงดิจิทัลฯ ได้รับแจ้งเหตุจากสื่อบางรายว่าพบปัญหาดังกล่าว ทําให้เกิดความเสียหาย จึงได้แนะนําให้ไปแจ้งความร้องทุกข์กับกองบังคับการปราบปรามการกระทําความผิดเกี่ยวกับอาชญากรรมทางเทคโนโลยี (บก.ปอท) เพื่อดําเนินการตามกฏหมาย และได้ประสานไปยัง เฟซบุ๊ก เกี่ยวกับกรณีดังกล่าว ซึ่งได้รับคําตอบว่าเป็นความผิดพลาดทางเทคนิคของระบบการแปลอัตโนมัติของ เฟซบุ๊ก จากภาษาอังกฤษเป็นภาษาไทย และ เฟซบุ๊ก ได้แสดงความเสียใจต่อเหตุการณ์ที่เกิดขึ้น และอยู่ระหว่างการดําเนินการแก้ไขและตรวจสอบต่อไป ทั้งนี้กระทรวงได้ขอให้ เฟซบุ๊ก ออกคําชี้แจงอย่างเป็นทางการเพื่อแสดงความรับผิดชอบต่อความผิดพลาดที่เกิดขึ้น
ทั้งนี้ กระทรวงขอให้คําแนะนําแก่ผู้ที่ใช้บริการ เฟซบุ๊ก เพื่อป้องกันปัญหาที่อาจเกิดขึ้นได้ ในกรณีที่ต้องการโพสต์ข้อความภาษาอังกฤษ ควรใส่ข้อความที่ถูกต้องทั้งภาษาไทยและภาษาอังกฤษ ซึ่งการโพสต์ข้อความทั้งสองภาษาในครั้งเดียว จะช่วยป้องกันไม่ให้ระบบการแปลของ เฟซบุ๊ก ทําการแปลอัตโนมัติ ในส่วนของผู้เสียหายสามารถแจ้งความร้องทุกข์ต่อพนักงานเจ้าหน้าที่ได้ สําหรับบุคคลที่นําข้อมูลที่ไม่ถูกต้องดังกล่าวไปเผยแพร่หรือส่งต่อมีความผิดตามพระราชบัญญัติว่าด้วยการกระทําความผิดเกี่ยวกับคอมพิวเตอร์ พ.ศ. 2550 และที่แก้ไขเพิ่มเติม ระวางโทษจําคุกไม่เกินห้าปีหรือปรับไม่เกินหนึ่งแสนบาท หรือทั้งจําทั้งปรับ นางสาวอัจฉรินทร์กล่าว
**************